Евтим Евтимов
Предупреждение

chitanka.info

Вълните на морето са жени,

избягали от къщите — окови.

Ела,

една вълна сама стани,

сестра на вятъра бъди отново.

Ела,

сред най-дълбокото иди,

при царството на тъмните стихии.

Била ли си обичана преди —

едва сега ще може да откриеш.

Страхливия ще седне на брега,

ще шепне колко много ти е верен,

безсилния ще плаче от тъга,

а истинския сам

ще те намери.

Ще иска той с прегръдка да те спре,

но ти не се завръщай,

нито спирай.

Вълната е вълна насред море.

А тръгне ли към плиткото —

умира.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.